CELEX: 32014R0066
Language: mt
Date: 2014-01-14 00:00:00
Title: Regolament tal-Kummissjoni (UE) Nru 66/2014 tal- 14 ta’ Jannar 2014 li jimplimenta d-Direttiva 2009/125/KE tal-Parlament Ewropew u tal-Kunsill f’dak li għandu x’jaqsam mar-rekwiżiti tal-ekodisinn għall-fran domestiċi, għall-ħobbs domestiċi u għall-estratturi tal-kukers domestiċi  Test b’relevanza għaż-ŻEE

31.1.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 29/33
               
            
         REGOLAMENT TAL-KUMMISSJONI (UE) Nru 66/2014
         tal-14 ta’ Jannar 2014
         li jimplimenta d-Direttiva 2009/125/KE tal-Parlament Ewropew u tal-Kunsill f’dak li għandu x’jaqsam mar-rekwiżiti tal-ekodisinn għall-fran domestiċi, għall-ħobbs domestiċi u għall-estratturi tal-kukers domestiċi
         (Test b’relevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttivao2009/125/KE tal-Parlament Ewropew u tal-Kunsill tal-21 ta’ Ottubru 2009 li tistabbilixxi qafas għall-iffissar ta’ rekwiżiti għall-ekodisinn għal prodotti relatati mal-enerġija (1), u b’mod partikulari l-Artikolu 15(1) tagħha,
         Wara li kkonsultat il-Forum ta’ Konsultazzjoni msemmi fl-Artikolu 18 tad-Direttiva 2009/125/KE,
         Billi:
         
                     (1)
                  
                  
                     Id-Direttiva 2009/125/KE teżiġi li l-Kummissjoni tistabbilixxi rekwiżiti tal-ekodisinn għall-prodotti relatati mal-enerġija li jirrappreżentaw ammonti sinifikanti ta’ bejgħ u kummerċ, li għandhom impatt ambjentali sinifikanti u li jippreżentaw potenzjal sinifikanti għal titjib minħabba d-disinn tagħhom f’termini tal-impatt ambjentali tagħhom mingħajr ma jinvolvu kostijiet eċċessivi.
                  
               
                     (2)
                  
                  
                     L-Artikolu 16(2)(a) tad-Direttiva 2009/125/KE jipprovdi li, skont il-proċedura msemmija fl-Artikolu 19(3) u l-kriterji stabbiliti fl-Artikolu 15(2), u wara li tkun ikkonsultat il-Forum ta’ Konsultazzjoni, il-Kummissjoni għandha tintroduċi, kif xieraq, miżuri ta’ implimentazzjoni għall-prodotti li joffru potenzjal għoli għal tnaqqis effettiv meta mqabbel man-nefqa fl-emissjonijiet ta’ gassijiet serra, bħall-apparat domestiku, fosthom il-fran, il-ħobbs u l-estratturi tal-kukers.
                  
               
                     (3)
                  
                  
                     Il-Kummissjoni wettqet studji ta’ tħejjija biex tanalizza l-aspetti tekniċi, ambjentali u ekonomiċi tal-apparat domestiku tat-tisjir bħall-fran, il-ħobbs u l-estratturi tal-kukers. F’dawn l-istudji kienu involuti l-partijiet interessati mill-UE u minn pajjiżi terzi u r-riżultati tqiegħdu għad-dispożizzjoni tal-pubbliku.
                  
               
                     (4)
                  
                  
                     L-aspett ambjentali ewlieni tal-prodotti koperti li ġie identifikat bħala sinifikanti għall-għanijiet ta’ dan ir-Regolament huwa l-konsum tal-enerġija fil-fażi tal-użu.
                  
               
                     (5)
                  
                  
                     Il-modalità Stennija u l-modalità Mitfi jistgħu jwasslu għal ħafna mill-konsum totali tal-enerġija tal-apparat domestiku tat-tisjir bħall-fran, il-ħobbs u l-estratturi tal-kukers. Għal apparat bħal dan, il-konsum tal-enerġija f’dawn il-modalitajiet huwa parti mir-rekwiżiti minimi tal-prestazzjoni tal-enerġija. Ir-rekwiżiti għall-fran domestiċi u għall-ħobbs domestiċi fil-modalità Stennija u fil-modalità Mitfi huma stabbiliti abbażi tar-rekwiżiti tal-ekodisinn mogħtija fir-Regolament tal-Kummissjoni (KE) Nru 1275/2008 tas-17 ta’ Diċembru 2008 li jimplimenta d-Direttiva 2005/32/KE tal-Parlament Ewropew u tal-Kunsill dwar ir-rekwiżiti tal-ekodisinn għall-konsum tal-elettriku ta’ tagħmir tal-elettriku u elettroniku tad-dar u tal-uffiċċju f’modalità standby u f’modalità mitfija (2).
                  
               
                     (6)
                  
                  
                     Il-konsum annwali tal-enerġija tal-fran domestiċi, tal-ħobbs domestiċi u tal-estratturi tal-kukers domestiċi ġie stmat li huwa ta’ 755 PJ (għall-konsum tal-enerġija primarja) fl-UE fl-2010. Jekk ma jittiħdux miżuri speċifiċi, il-konsum annwali tal-enerġija mistenni jkun ta’ 779 PJ fl-2020. L-istudji ta’ tħejjija juru li l-konsum tal-enerġija ta’ dawn il-prodotti jista’ jitnaqqas b’mod sinifikanti.
                  
               
                     (7)
                  
                  
                     Flimkien, ir-rekwiżiti tal-ekodisinn stabbiliti f’dan ir-Regolament u r-rekwiżiti tat-tikkettar mogħtija fir-Regolament ta’ Delega tal-Kummissjoni (UE) Nru 65/2014 (3), huma mistennija jwasslu għal iffrankar annwali tal-enerġija primarja ta’ 27 PJ fis-sena fl-2020, li se jiżdied għal iffrankar ta’ 60 PJ fis-sena sal-2030.
                  
               
                     (8)
                  
                  
                     L-istudji ta’ tħejjija juru li r-rekwiżiti marbutin mal-parametri l-oħra tal-ekodisinn imsemmijin fil-punt 1.3 tal-Parti 1 tal-Anness I tad-Direttiva 2009/125/KE mhumiex meħtieġa minħabba li l-konsum tal-gass u tal-elettriku tal-apparat domestiku tat-tisjir bħall-fran, il-ħobbs u l-estratturi tal-kukers fil-fażi tal-użu huwa l-iktar aspett ambjentali sinifikanti.
                  
               
                     (9)
                  
                  
                     Il-prodotti li huma suġġetti għal dan ir-Regolament għandhom isiru aktar effiċjenti fl-użu tal-enerġija billi jiġu applikati teknoloġiji nonproprjetarji kosteffettivi eżistenti li jistgħu jnaqqsu l-kostijiet ikkombinati tax-xiri u t-tħaddim ta’ dawn il-prodotti.
                  
               
                     (10)
                  
                  
                     Ir-rekwiżiti tal-ekodisinn m’għandhomx jaffettwaw il-funzjonalità mill-perspettiva tal-utent aħħari u m’għandhomx jaffettwaw ħażin is-saħħa, is-sikurezza jew l-ambjent. B’mod partikulari, il-benefiċċji tat-tnaqqis fil-konsum tal-enerġija waqt il-fażi tal-użu għandhom ipattu sew għal kull impatt ambjentali addizzjonali li jista’ jkun hemm waqt il-fażi tal-produzzjoni tal-prodott u meta dan ikun qed jintrema.
                  
               
                     (11)
                  
                  
                     Ir-rekwiżiti tal-ekodisinn għandhom jiddaħħlu bil-mod il-mod fi tliet fażijiet, sabiex il-manifatturi jingħataw biżżejjed żmien biex jiddisinjaw mill-ġdid il-prodotti tagħhom li huma suġġetti għal dan ir-Regolament. Skeda taż-żmien bħal din għandha tevita kull impatt negattiv fuq il-funzjonalità tat-tagħmir li jkun diġà fis-suq u għandha tqis l-impatt tal-kostijiet li l-utenti aħħarin u l-manifatturi jkollhom iħallsu, b’mod partikulari l-intrapriżi ż-żgħar u ta’ daqs medju, filwaqt li tiżgura l-kisba f’waqtha tal-għanijiet ta’ dan ir-Regolament.
                  
               
                     (12)
                  
                  
                     Il-parametri tal-prodott għandhom jitkejlu u jiġu kkalkulati permezz ta’ metodi li jkunu affidabbli, preċiżi u riproduċibbli, u li jqisu l-metodi tal-kejl u tal-kalkolu l-aktar avvanzati rrikonoxxuti, inklużi, fejn ikunu disponibbli, standards armonizzati adottati mill-organizzazzjonijiet Ewropej tal-istandardizzazzjoni, kif imniżżel fl-Anness I tar-Regolament (UE) Nru 1025/2012 tal-Parlament Ewropew u tal-Kunsill tal-25 ta’ Ottubru 2012 dwar l-Istandardizzazzjoni Ewropea (4).
                  
               
                     (13)
                  
                  
                     Skont l-Artikolu 8 tad-Direttiva 2009/125/KE, dan ir-Regolament jispeċifika liema huma l-proċeduri tal-valutazzjoni tal-konformità li japplikaw.
                  
               
                     (14)
                  
                  
                     Sabiex jiffaċilitaw il-verifiki tal-konformità, fid-dokumentazzjoni teknika l-manifatturi għandhom jipprovdu t-tagħrif imsemmi fl-Annessi IV u V tad-Direttiva 2009/125/KE, safejn dak it-tagħrif ikollu x’jaqsam mar-rekwiżiti stabbiliti f’dan ir-Regolament.
                  
               
                     (15)
                  
                  
                     Sabiex ikun żgurat li jkun hemm kompetizzjoni ġusta, u bil-għan li jinkiseb l-iffrankar maħsub tal-enerġija u li l-konsumaturi jingħataw tagħrif preċiż dwar il-prestazzjoni tal-enerġija tal-prodotti, dan ir-Regolament għandu jagħmilha ċara li t-tolleranzi preskritti għall-awtoritajiet nazzjonali ta’ sorveljanza tas-suq meta jkunu qed iwettqu testijiet fiżiċi biex jistabbilixxu jekk mudell speċifiku ta’ prodott relatat mal-enerġija huwiex konformi ma’ dan ir-Regolament jew le, m’għandhomx jintużaw mill-manifatturi bl-iskop li jiddikjaraw prestazzjoni aktar favorevoli tal-mudell minn dik li jistgħu jiġġustifikaw il-kejl u l-kalkoli mogħtija fid-dokumentazzjoni teknika tal-prodott.
                  
               
                     (16)
                  
                  
                     Minbarra r-rekwiżiti li jorbtu legalment li huma stabbiliti f’dan ir-Regolament, għandhom jiġu identifikati valuri indikattivi ta’ referenza għall-apparat bl-aqwa prestazzjoni disponibbli fis-suq sabiex ikun żgurat li t-tagħrif dwar l-aspetti ambjentali l-iktar rilevanti għall-prestazzjoni ambjentali tal-prodotti tul iċ-ċiklu ta’ ħajja tagħhom ikun disponibbli b’mod wiesa’ u jkun aċċessibbli faċilment.
                  
               
                     (17)
                  
                  
                     Huwa xieraq li tiġi prevista analiżi tad-dispożizzjonijiet ta’ dan ir-Regolament li tqis il-progress teknoloġiku, u b’mod partikulari kemm l-approċċ użat biex tiġi stabbilita l-effiċjenza enerġetika tal-fran huwa xieraq u effettiv.
                  
               
                     (18)
                  
                  
                     Il-miżuri pprovduti f’dan ir-Regolament huma skont l-opinjoni tal-Kumitat stabbilit bl-Artikolu 19(1) tad-Direttiva 2009/125/KE,
                  
               ADOTTAT DAN IR-REGOLAMENT:
         
            Artikolu 1
            Suġġett u kamp ta’ applikazzjoni
            
               1.   Dan ir-Regolament jistabbilixxi rekwiżiti tal-ekodisinn għat-tqegħid fis-suq u għad-dħul fis-servizz ta’ fran domestiċi (inklużi dawk li jkunu integrati fil-kukers), ħobbs domestiċi u estratturi tal-kukers domestiċi li jaħdmu bl-elettriku, ukoll meta dawn jinbiegħu għal għanijiet mhux domestiċi.
            
            
               2.   Dan ir-Regolament m’għandux japplika:
               
                           (a)
                        
                        
                           għall-apparat li juża sorsi tal-enerġija oħrajn minbarra l-elettriku jew il-gass;
                        
                     
                           (b)
                        
                        
                           għall-apparat li jkun fih il-funzjoni tat-“tisħin tal-ikel bil-majkrowejv”;
                        
                     
                           (c)
                        
                        
                           għall-fran iż-żgħar;
                        
                     
                           (d)
                        
                        
                           għall-fran portabbli;
                        
                     
                           (e)
                        
                        
                           għall-fran li jaħdmu bil-ħżin tas-sħana;
                        
                     
                           (f)
                        
                        
                           għall-fran li jissaħħnu bil-fwar bħala l-mezz ewlieni tat-tisħin tagħhom;
                        
                     
                           (g)
                        
                        
                           għall-berners mgħottijin tal-gass fil-ħobbs;
                        
                     
                           (h)
                        
                        
                           għall-apparat għat-tisjir għall-użu fuq barra;
                        
                     
                           (i)
                        
                        
                           għall-apparat maħsub biex jaħdem biss bil-gassijiet tat-“tielet familja” (il-propan u l-butan);
                        
                     
                           (j)
                        
                        
                           għall-grillijiet.
                        
                     
         
         
            Artikolu 2
            Definizzjonijiet
            Minbarra d-definizzjonijiet mogħtija fl-Artikolu 2 tad-Direttiva 2009/125/KE, għall-għanijiet ta’ dan ir-Regolament għandhom japplikaw ukoll id-definizzjonijiet li ġejjin:
            
                        (1)
                     
                     
                        “forn” tfisser apparat, jew parti minn apparat, li jkun fih kavità waħda jew aktar u li jaħdem bil-gass u/jew bl-elettriku, li fih jitħejja l-ikel billi tintuża l-modalità Konvenzjonali jew il-modalità Fann mixgħul;
                     
                  
                        (2)
                     
                     
                        “kavità” tfisser kompartiment magħluq li fih it-temperatura tista’ tiġi kkontrollata għall-preparazzjoni tal-ikel;
                     
                  
                        (3)
                     
                     
                        “forn b’diversi kavitajiet” tfisser forn li jkollu żewġ kavitajiet jew aktar, li kull waħda minnhom tissaħħan b’mod separat;
                     
                  
                        (4)
                     
                     
                        “forn żgħir” tfisser forn li fih il-kavitajiet kollha jkunu wesgħin u fondi inqas minn 250 millimetru jew ikunu għoljin inqas minn 120 millimetru;
                     
                  
                        (5)
                     
                     
                        “forn portabbli” tfisser forn li ma jiżinx iktar minn 18-il kilogramm, sakemm dan ma jkunx iddisinjat għall-installazzjonijiet inkorporati;
                     
                  
                        (6)
                     
                     
                        “tisħin tal-ikel bil-majkrowejv” tfisser it-tisħin tal-ikel bl-użu tal-enerġija elettromanjetika;
                     
                  
                        (7)
                     
                     
                        “modalità Konvenzjonali” tfisser il-modalità Mħaddem ta’ forn li juża l-konvezzjoni naturali biss għaċ-ċirkulazzjoni tal-arja msaħħna fil-kavità tal-forn;
                     
                  
                        (8)
                     
                     
                        “modalità Fann mixgħul” tfisser modalità li fiha fann inkorporat jiċċirkola l-arja msaħħna ġol-kavità tal-forn;
                     
                  
                        (9)
                     
                     
                        “ċiklu” tfisser il-perjodu tat-tisħin ta’ tagħbija standardizzata f’kavità tal-forn f’kundizzjonijiet iddefiniti;
                     
                  
                        (10)
                     
                     
                        “kuker” tfisser apparat magħmul minn forn u ħobb li jaħdmu bil-gass jew bl-elettriku;
                     
                  
                        (11)
                     
                     
                        “modalità Mħaddem” tfisser l-istatus tal-forn jew tal-ħobb waqt l-użu;
                     
                  
                        (12)
                     
                     
                        “sors tas-sħana” tfisser il-forma ewlenija tal-enerġija għat-tisħin ta’ forn jew ta’ ħobb;
                     
                  
                        (13)
                     
                     
                        “ħobb tal-elettriku” tfisser apparat, jew parti minn apparat, li jkun fih żona waħda jew iktar tat-tisjir u/jew erja waħda jew iktar tat-tisjir, inkluża unità ta’ kontroll, u li jkun jissaħħan bl-elettriku;
                     
                  
                        (14)
                     
                     
                        “ħobb tal-gass” tfisser apparat, jew parti minn apparat, li jkun fih żona waħda jew iktar tat-tisjir, inkluża unità ta’ kontroll, u li jkun jissaħħan bl-użu ta’ berners tal-gass b’qawwa minima ta’ 1,16 kW;
                     
                  
                        (15)
                     
                     
                        “ħobb” tfisser “ħobb tal-elettriku”, “ħobb tal-gass” jew “ħobb imħallat”;
                     
                  
                        (16)
                     
                     
                        “berners mgħottijin tal-gass” tfisser berners magħluqin jew issiġillati tal-kukers tal-gass, mgħottijin bi ħġieġa b’saħħitha jew b’għatu taċ-ċeramika li jifforma wiċċ lixx għat-tisjir;
                     
                  
                        (17)
                     
                     
                        “ħobb imħallat” tfisser apparat li jkollu żona jew erja waħda jew iktar tat-tisjir li tkun tissaħħan bl-elettriku u żona waħda jew iktar tat-tisjir li tkun tissaħħan bl-użu ta’ berners tal-gass;
                     
                  
                        (18)
                     
                     
                        “żona tat-tisjir” tfisser parti minn ħobb li jkollha dijametru ta’ mill-inqas 100 millimetru, li fuqha jitqiegħdu u jissaħħnu, wieħed wieħed, ir-reċipjenti għat-tisjir; l-erja taż-żona tat-tisjir tista’ tkun immarkata b’mod ċar fuq wiċċ il-ħobb;
                     
                  
                        (19)
                     
                     
                        “erja tat-tisjir” tfisser parti minn erja ta’ ħobb tal-elettriku li tissaħħan bl-użu ta’ kamp manjetiku indott, li fuqha jitqiegħdu r-reċipjenti għat-tisjir biex jissaħħnu mingħajr marki viżibbli għalihom u li fuqha jistgħu jintużaw diversi reċipjenti għat-tisjir fl-istess ħin;
                     
                  
                        (20)
                     
                     
                        “estrattur tal-kukers” tfisser apparat li jaħdem b’mutur li huwa stess jikkontrolla, li huwa maħsub biex jiġbor l-arja kkontaminata minn fuq ħobb jew li jinkludi sistema ta’ estrazzjoni tal-arja ‘l isfel maħsuba biex tiġi installata maġenb il-kukers, il-ħobbs jew apparat simili għat-tisjir, li tiġbed il-fwar ‘l isfel għal ġo pajp tal-egżost li jkun jinsab fuq ġewwa;
                     
                  
                        (21)
                     
                     
                        “modalità Funzjonament awtomatiku matul il-perjodu tat-tisjir” tfisser qagħda li fiha l-fluss tal-arja tal-estrattur tal-kukers matul il-perjodu tat-tisjir ikun ikkontrollat b’mod awtomatiku permezz ta’ sensur (jew sensuri), fosthom b’rabta mal-umdità, mat-temperatura, eċċ.;
                     
                  
                        (22)
                     
                     
                        “estrattur tal-kukers kompletament awtomatiku” tfisser estrattur tal-kukers li fih il-fluss tal-arja u/jew il-funzjonijiet l-oħra huma kkontrollati b’mod awtomatiku permezz ta’ sensur (jew sensuri) matul 24 siegħa, inkluż waqt il-perjodu tat-tisjir;
                     
                  
                        (23)
                     
                     
                        “il-punt tal-effiċjenza massima” (BEP) tfisser il-punt tat-tħaddim tal-estrattur tal-kukers li fih ikun hemm l-effiċjenza fluwidodinamika massima (FDEestrattur);
                     
                  
                        (24)
                     
                     
                        “luminazzjoni medja” (Emedja) tfisser il-luminazzjoni medja li tagħti s-sistema tat-tidwil tal-estrattur tal-kukers fuq il-wiċċ għat-tisjir, imkejla f’lux;
                     
                  
                        (25)
                     
                     
                        “modalità Mitfi” tfisser qagħda li fiha t-tagħmir ikun imqabbad mal-mejnijiet tal-elettriku imma ma jkun qed jipprovdi l-ebda funzjoni, jew jipprovdi biss indikazzjoni ta’ qagħda ta’ modalità Mitfi, jew jipprovdi biss funzjonijiet maħsubin biex jiżguraw il-kompatibbiltà elettromanjetika skont id-Direttiva 2004/108/KE tal-Parlament Ewropew u tal-Kunsill (5);
                     
                  
                        (26)
                     
                     
                        “modalità Stennija” tfisser qagħda li fiha t-tagħmir ikun imqabbad mal-mejnijiet tal-elettriku, ikun jiddependi fuq l-enerġija li tkun ġejja mill-mejnijiet tal-elettriku biex jaħdem kif suppost u jkun jipprovdi biss funzjoni ta’ riattivazzjoni jew funzjoni ta’ riattivazzjoni u indikazzjoni li din il-funzjoni reġgħet ġiet attivata biss u/jew turija tal-informazzjoni jew tal-istatus, li tista’ ddum għaddejja għal tul taż-żmien mhux definit;
                     
                  
                        (27)
                     
                     
                        “funzjoni ta’ riattivazzjoni” tfisser funzjoni li tiffaċilita l-attivazzjoni ta’ modalitajiet oħrajn, fosthom il-modalità attiva, permezz ta’ swiċċ mill-bogħod, li jkun jinkludi kontroll mill-bogħod, sensur intern jew kronometru, għal qagħda li tipprovdi funzjonijiet addizzjonali, fosthom il-funzjoni ewlenija;
                     
                  
                        (28)
                     
                     
                        “turija tal-informazzjoni jew tal-istatus” tfisser funzjoni kontinwa li tipprovdi informazzjoni jew inkella li tindika l-istatus tat-tagħmir fuq skrin, inkluż il-ħin;
                     
                  
                        (29)
                     
                     
                        “utent aħħari” tfisser konsumatur li jkun qed jixtri prodott jew li jkun mistenni jixtrih;
                     
                  
                        (30)
                     
                     
                        “mudell ekwivalenti” tfisser mudell imqiegħed fis-suq bl-istess parametri tekniċi bħal dawk ta’ mudell ieħor imqiegħed fis-suq mill-istess manifattur jew mill-istess importatur b’numru tal-kodiċi kummerċjali differenti.
                     
                  
         
            Artikolu 3
            Rekwiżiti tal-ekodisinn u skeda taż-żmien
            
               1.   L-Anness I jistabbilixxi r-rekwiżiti tal-ekodisinn għall-fran domestiċi, għall-ħobbs domestiċi u għall-estratturi tal-kukers domestiċi, inkluża l-iskeda taż-żmien marbuta magħhom.
            
            
               2.   Il-konformità mar-rekwiżiti tal-ekodisinn għandha titkejjel u tiġi kkalkulata skont il-metodi stabbiliti fl-Anness II.
            
         
         
            Artikolu 4
            Valutazzjoni tal-konformità
            
               1.   Il-proċedura ta’ valutazzjoni tal-konformità msemmija fl-Artikolu 8 tad-Direttiva 2009/125/KE għandha tkun is-sistema ta’ kontroll intern tad-disinn stabbilita fl-Anness IV ta’ dik id-Direttiva jew is-sistema ta’ ġestjoni stabbilita fl-Anness V ta’ dik id-Direttiva.
            
            
               2.   Għall-għanijiet tal-valutazzjoni tal-konformità skont l-Artikolu 8 tad-Direttiva 2009/125/KE, il-fajl tad-dokumentazzjoni teknika għandu jkun fih kopja tal-kalkolu stabbilit fl-Anness II ta’ dan ir-Regolament.
            
            
               3.   F’każ li t-tagħrif inkluż fid-dokumentazzjoni teknika ta’ mudell ikun inkiseb permezz ta’ kalkolu magħmul abbażi tad-disinn jew permezz ta’ estrapolazzjoni minn apparat ekwivalenti ieħor, jew permezz tat-tnejn li huma, id-dokumentazzjoni teknika għandha tinkludi d-dettalji tat-tali kalkoli jew tat-tali estrapolazzjonijiet, jew tat-tnejn li huma, u tat-testijiet li l-manifatturi jkunu wettqu sabiex jivverifikaw kemm dawn il-kalkoli li jkunu saru huma preċiżi. F’dawn il-każijiet, id-dokumentazzjoni teknika għandha tinkludi wkoll lista tal-mudelli ekwivalenti l-oħra kollha li għalihom it-tagħrif inkluż fid-dokumentazzjoni teknika jkun inkiseb bl-istess mod.
            
            
               4.   Jekk il-manifattur jew l-importatur iqiegħed fis-suq mudelli ekwivalenti, huwa għandu jinkludi lista tal-mudelli ekwivalenti l-oħra kollha.
            
         
         
            Artikolu 5
            Proċedura ta’ verifika għall-finijiet tas-sorveljanza tas-suq
            L-awtoritajiet tal-Istati Membri għandhom japplikaw il-proċedura ta’ verifika deskritta fl-Anness III ta’ dan ir-Regolament meta jkunu qed iwettqu l-verifiki tas-sorveljanza tas-suq imsemmija fl-Artikolu 3(2) tad-Direttiva 2009/125/KE sabiex jiżguraw li jkun hemm konformità mar-rekwiżiti stabbiliti fl-Anness I ta’ dan ir-Regolament.
         
         
            Artikolu 6
            Valuri indikattivi ta’ referenza
            L-Anness IV jistabbilixxi l-valuri indikattivi ta’ referenza għall-apparat li jkun disponibbli fis-suq meta jidħol fis-seħħ dan ir-Regolament li jkollu l-aqwa prestazzjoni.
         
         
            Artikolu 7
            Analiżi
            Sa mhux aktar tard minn seba’ snin wara li jidħol fis-seħħ dan ir-Regolament, il-Kummissjoni għandha tanalizzah fid-dawl tal-progress teknoloġiku li jkun sar u għandha tippreżenta r-riżultat ta’ din l-analiżi lill-Forum ta’ Konsultazzjoni. Din l-analiżi għandha tinkludi valutazzjoni, fost l-oħrajn, tal-fattibbiltà tar-rekwiżiti potenzjali biex jitjiebu l-irkupru u r-riċiklaġġ tal-apparat, tar-rekwiżiti ta’ kemm idum iservi l-apparat u tat-tul ta’ ħajja tiegħu, tal-inklużjoni tal-apparat professjonali u kummerċjali u tar-rekwiżiti għat-tneħħija tad-dħaħen u l-irwejjaħ.
         
         
            Artikolu 8
            Dħul fis-seħħ u applikazzjoni
            
               1.   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               2.   Għandu jibda japplika minn sena wara li jidħol fis-seħħ.
            
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-14 ta’ Jannar 2014.
            
               
                  Għall-Kummissjoni
               
               
                  Il-President
               
               José Manuel BARROSO
            
         
         
            (1)  ĠU L 285, 31.10.2009, p. 10.
         
            (2)  ĠU L 339, 18.12.2008, p. 45.
         
            (3)  Ara paġna 1 ta’ dan il-Ġurnal Uffiċjali.
         
            (4)  ĠU L 316, 14.11.2012, p. 12.
         
            (5)  Id-Direttiva 2004/108/KE tal-Parlament Ewropew u tal-Kunsill tal-15 ta’ Diċembru 2004 dwar l-approssimazzjoni tal-liġijiet tal-Istati Membri li għandhom x’jaqsmu mal-kompatibilità elettromanjetika u li tħassar id-Direttiva 89/336/KEE (ĠU L 390, 31.12.2004, p. 24).
      
      
         
            ANNESS I
            
               Rekwiżiti tal-ekodisinn
            
            1.   IR-REKWIŻITI TAL-EFFIĊJENZA ENERĠETIKA, IR-REKWIŻITI TAL-FLUSS TAL-ARJA U R-REKWIŻITI TAL-LUMINAZZJONI
            1.1.   Għall-fran domestiċi
            
            Il-kavitajiet tal-fran domestiċi (inklużi dawk li jkunu integrati fil-kukers) għandhom ikunu konformi mal-valuri massimi ta’ limitu tal-indiċi tal-effiċjenza enerġetika mogħtija fit-Tabella 1.
            
               It-Tabella 1
            
            
               Il-valuri ta’ limitu tal-indiċi tal-effiċjenza enerġetika għall-kavitajiet tal-fran domestiċi (EEIkavità)
            
            
                         
                     
                     
                        Fran domestiċi li jaħdmu bl-elettriku u bil-gass
                     
                  
                        Minn sena wara d-dħul fis-seħħ tar-Regolament
                     
                     
                        EEIkavità < 146
                     
                  
                        Minn sentejn wara d-dħul fis-seħħ tar-Regolament
                     
                     
                        EEIkavità < 121
                     
                  
                        Minn ħames snin wara d-dħul fis-seħħ tar-Regolament
                     
                     
                        EEIkavità < 96
                     
                  Fil-każ tal-fran b’diversi kavitajiet (inklużi dawk li jkunu integrati fil-kukers), minn ħames snin wara d-dħul fis-seħħ tar-Regolament, tal-inqas waħda mill-kavitajiet għandha tkun konformi mal-indiċi massimu tal-effiċjenza enerġetika mogħti fit-Tabella 1 kif applikabbli minn ħames snin wara d-dħul fis-seħħ tar-Regolament, filwaqt li l-kavitajiet l-oħra għandhom ikunu konformi mal-indiċi massimu tal-effiċjenza enerġetika mogħti fit-Tabella 1 kif applikabbli minn sentejn wara d-dħul fis-seħħ tar-Regolament.
            1.2.   Għall-ħobbs domestiċi
            
            Il-ħobbs domestiċi jrid ikollhom il-valuri massimi ta’ limitu tal-konsum tal-enerġija għall-ħobbs tal-elettriku (ECħobb tal-elettriku) u l-valuri minimi ta’ limitu tal-effiċjenza enerġetika għall-ħobbs tal-gass (EEħobb tal-gass) mogħtija fit-Tabella 2.
            
               It-Tabella 2
            
            
               Il-valuri ta’ limitu tal-prestazzjoni tal-effiċjenza enerġetika għall-ħobbs domestiċi (ECħobb tal-elettriku u EEħobb tal-gass)
            
            
                         
                     
                     
                        Ħobb tal-elettriku
                        (ECħobb tal-elettriku f’Wh għal kull kilogramm.)
                     
                     
                        Ħobb tal-gass
                        (EEħobb tal-gass f’perċentwali)
                     
                  
                        Minn sena wara d-dħul fis-seħħ tar-Regolament
                     
                     
                        ECħobb tal-elettriku < 210
                     
                     
                        EEħobb tal-gass > 53
                     
                  
                        Minn tliet snin wara d-dħul fis-seħħ tar-Regolament
                     
                     
                        ECħobb tal-elettriku < 200
                     
                     
                        EEħobb tal-gass > 54
                     
                  
                        Minn ħames snin wara d-dħul fis-seħħ tar-Regolament
                     
                     
                        ECħobb tal-elettriku < 195
                     
                     
                        EEħobb tal-gass > 55
                     
                  1.3.   Għall-estratturi tal-kukers domestiċi
            
            1.3.1.   L-indiċi tal-effiċjenza enerġetika (EEIestrattur) u l-effiċjenza fluwidodinamika (FDEestrattur)
            
            L-estratturi tal-kukers domestiċi irid ikollhom il-valuri massimi ta’ limitu għall-EEIestrattur u l-valuri minimi ta’ limitu għall-FDEestrattur mogħtija fit-Tabella 3.
            
               It-Tabella 3
            
            
               L-indiċi tal-effiċjenza enerġetika (EEIestrattur) u l-effiċjenza fluwidodinamika (FDEestrattur) għall-estratturi tal-kukers domestiċi
            
            
                         
                     
                     
                        EEIestrattur
                        
                     
                     
                        FDEestrattur
                        
                     
                  
                        Minn sena wara d-dħul fis-seħħ tar-Regolament
                     
                     
                        EEIestrattur < 120
                     
                     
                        FDEestrattur > 3
                     
                  
                        Minn tliet snin wara d-dħul fis-seħħ tar-Regolament
                     
                     
                        EEIestrattur < 110
                     
                     
                        FDEestrattur > 5
                     
                  
                        Minn ħames snin wara d-dħul fis-seħħ tar-Regolament
                     
                     
                        EEIestrattur < 100
                     
                     
                        FDEestrattur > 8
                     
                  1.3.2.   Il-fluss tal-arja
            
            Minn sena wara d-dħul fis-seħħ tar-Regolament, l-estratturi tal-kukers domestiċi li jkollhom fluss massimu tal-arja ta’ iktar minn 650 metru kubu fis-siegħa fi kwalunkwe waħda mill-konfigurazzjonijiet disponibbli għandhom jerġgħu jmorru lura b’mod awtomatiku għal fluss tal-arja ta’ 650 metru kubu fis-siegħa jew ta’ inqas minn hekk wara ċertu ammont ta’ ħin, tlimitu
               , hekk kif iddefinit fl-Anness II.
            1.3.3.   Il-modalitajiet b’konsum baxx tal-enerġija għall-estratturi tal-kukers domestiċi
            
            
                     
                        (1)
                     
                     
                        Minn 18-il xahar wara d-dħul fis-seħħ tar-Regolament:
                        
                                    —
                                 
                                 
                                    il-konsum tal-enerġija fil-modalità Mitfi: il-konsum tal-enerġija fi kwalunkwe qagħda tal-modalità Mitfi m’għandux jaqbeż il-1,00 W;
                                 
                              
                                    —
                                 
                                 
                                    il-konsum tal-enerġija fil-modalità Stennija:
                                    
                                                —
                                             
                                             
                                                il-konsum tal-enerġija fi kwalunkwe qagħda li tipprovdi biss funzjoni ta’ riattivazzjoni, jew li tipprovdi biss funzjoni ta’ riattivazzjoni u indikazzjoni sempliċi li din il-funzjoni reġgħet ġiet attivata, m’għandux jaqbeż il-1,00 W.
                                             
                                          
                                                —
                                             
                                             
                                                Il-konsum tal-enerġija tat-tagħmir fi kwalunkwe qagħda li tipprovdi biss turija tal-informazzjoni jew tal-istatus, jew li tipprovdi biss taħlita tal-funzjoni ta’ riattivazzjoni u tat-turija tal-informazzjoni jew tal-istatus, m’għandux jaqbeż iż-2,00 W;
                                             
                                          
                              
                                    —
                                 
                                 
                                    id-disponibbiltà tal-modalità Mitfi u/jew tal-modalità Stennija: l-estratturi tal-kukers domestiċi għandhom jipprovdu l-modalità Mitfi u/jew il-modalità Stennija, u/jew xi qagħda oħra li ma taqbiżx ir-rekwiżiti tal-konsum tal-enerġija li japplikaw għall-modalità Mitfi u/jew għall-modalità Stennija meta t-tagħmir ikun imqabbad mal-mejnijiet tal-elettriku;
                                 
                              
                  
                     
                        (2)
                     
                     
                        Minn tliet snin u sitt xhur wara d-dħul fis-seħħ tar-Regolament:
                        
                                    —
                                 
                                 
                                    il-konsum tal-enerġija fil-modalità Mitfi: il-konsum tal-enerġija fi kwalunkwe qagħda tal-modalità Mitfi m’għandux jaqbeż iż-0,50 W;
                                 
                              
                                    —
                                 
                                 
                                    il-konsum tal-enerġija fil-modalità Stennija: il-konsum tal-enerġija fi kwalunkwe qagħda li tipprovdi biss funzjoni ta’ riattivazzjoni, jew li tipprovdi biss funzjoni ta’ riattivazzjoni u indikazzjoni sempliċi li din il-funzjoni reġgħet ġiet attivata, m’għandux jaqbeż iż-0,50 W.
                                    Il-konsum tal-enerġija tat-tagħmir fi kwalunkwe qagħda li tipprovdi biss turija tal-informazzjoni jew tal-istatus, jew li tipprovdi biss taħlita tal-funzjoni ta’ riattivazzjoni u tat-turija tal-informazzjoni jew tal-istatus, m’għandux jaqbeż il-1,00 W;
                                 
                              
                                    —
                                 
                                 
                                    ġestjoni tal-konsum tal-enerġija: meta l-estratturi tal-kukers domestiċi ma jkunux qed jipprovdu l-funzjoni ewlenija, jew meta prodotti oħrajn li jużaw l-enerġija ma jkunux jiddependu fuq il-funzjonijiet tagħhom, dan it-tagħmir għandu joffri, dejjem jekk dan ikun adattat għall-użu maħsub, funzjoni ta’ ġestjoni tal-konsum tal-enerġija jew funzjoni simili li, wara l-iqsar perjodu taż-żmien possibbli li jkun adattat għall-użu maħsub tat-tagħmir, tibdel il-qagħda tiegħu b’mod awtomatiku:
                                    
                                                —
                                             
                                             
                                                għall-modalità Stennija jew
                                             
                                          
                                                —
                                             
                                             
                                                għall-modalità Mitfi jew
                                             
                                          
                                                —
                                             
                                             
                                                għal qagħda oħra li ma taqbiżx ir-rekwiżiti tal-konsum tal-enerġija li japplikaw għall-modalità Mitfi u/jew għall-modalità Stennija meta t-tagħmir ikun imqabbad mal-mejnijiet tal-elettriku.
                                             
                                          
                              
                                    —
                                 
                                 
                                    Il-funzjoni tal-ġestjoni tal-konsum tal-enerġija għandha tiġi attivata qabel il-kunsinna tal-prodott.
                                 
                              
                                    —
                                 
                                 
                                    Għall-estratturi tal-kukers li jkun fihom il-modalità ta’ funzjonament awtomatiku matul il-perjodu tat-tisjir u għall-estratturi tal-kukers li huma kompletament awtomatiċi, il-perjodu taż-żmien li warajh il-prodott jibdel il-qagħda tiegħu b’mod awtomatiku għall-modalitajiet u l-qagħdiet imsemmija fil-punt ta’ qabel għandu jkun ta’ minuta minn x’ħin id-dawl u l-mutur ikunu ntfew it-tnejn li huma jew b’mod awtomatiku jew b’mod manwali.
                                 
                              
                  1.3.4.   Il-luminazzjoni tas-sistema tat-tidwil
            
            Għall-estratturi tal-kukers li joffru l-possibbiltà ta’ tidwil tal-wiċċ għat-tisjir, minn sena wara d-dħul fis-seħħ tar-Regolament, il-luminazzjoni medja tas-sistema tat-tidwil fuq il-wiċċ għat-tisjir (Emedja) għandha tkun ta’ iktar minn 40 lux meta titkejjel f’kundizzjonijiet standard.
            2.   IR-REKWIŻITI TAT-TAGĦRIF DWAR IL-PRODOTTI
            Minn sena wara d-dħul fis-seħħ tar-Regolament, it-tagħrif li ġej dwar il-prodotti għandu jingħata fid-dokumentazzjoni teknika tal-prodott, fuq il-manwal tal-istruzzjonijiet u fuq is-siti tal-Internet tal-manifatturi tal-fran domestiċi, tal-ħobbs domestiċi u tal-estratturi tal-kukers domestiċi u tar-rappreżentanti awtorizzati tagħhom, kif ukoll tal-importaturi, li jkunu aċċessibbli mingħajr ħlas:
            
                        (a)
                     
                     
                        it-titlu qasir jew ir-referenza tal-metodi tal-kejl u tal-kalkolu użati biex tiġi stabbilita l-konformità mar-rekwiżiti mogħtija hawn fuq;
                     
                  
                        (b)
                     
                     
                        tagħrif li huwa rilevanti għall-utenti biex inaqqsu l-impatt totali ambjentali tal-proċess tat-tisjir (pereżempju l-konsum tal-enerġija).
                     
                  Minn sena wara d-dħul fis-seħħ tar-Regolament, id-dokumentazzjoni teknika u t-taqsimiet tas-siti tal-Internet tal-manifatturi u tar-rappreżentanti awtorizzati tagħhom, kif ukoll tal-importaturi, għall-professjonisti, li jkunu aċċessibbli mingħajr ħlas, għandu jkun fihom tagħrif li huwa rilevanti għaż-żarmar mhux distruttiv tal-prodott għall-għanijiet tal-manutenzjoni u tagħrif li huwa rilevanti għaż-żarmar tal-prodott, b’mod partikulari għaż-żarmar tal-mutur, jekk dan ikun applikabbli, u ta’ kwalunkwe batterija li jista’ jkun fih, u għar-riċiklaġġ, għall-irkupru u għar-rimi tal-prodott fi tmiem iċ-ċiklu ta’ ħajja tiegħu.
            2.1.   Għall-fran domestiċi
            
            
               It-Tabella 4
            
            
               Tagħrif dwar il-fran domestiċi
            
            
                         
                     
                     
                        Simbolu
                     
                     
                        Valur
                     
                     
                        Unità
                     
                  
                        Identifikazzjoni tal-mudell
                     
                     
                         
                     
                     
                         
                     
                     
                         
                     
                  
                        It-tip ta’ forn
                     
                     
                         
                     
                     
                         
                     
                     
                         
                     
                  
                        Il-massa tal-apparat
                     
                     
                        M
                     
                     
                        X,X
                     
                     
                        kilogrammi
                     
                  
                        L-għadd ta’ kavitajiet
                     
                     
                         
                     
                     
                        X
                     
                     
                         
                     
                  
                        Sors tas-sħana għal kull kavità (l-elettriku jew il-gass)
                     
                     
                         
                     
                     
                         
                     
                     
                         
                     
                  
                        Volum għal kull kavità
                     
                     
                        V
                     
                     
                        X
                     
                     
                        litri
                     
                  
                        Il-konsum tal-enerġija (l-ammont ta’ elettriku) meħtieġ biex tissaħħan tagħbija standardizzata f’kavità ta’ forn li jissaħħan bl-elettriku f’ċiklu wieħed fil-modalità Konvenzjonali għal kull kavità (l-enerġija finali tal-elettriku)
                     
                     
                        ECkavità tal-elettriku
                        
                     
                     
                        X,XX
                     
                     
                        kWh għal kull ċiklu
                     
                  
                        Il-konsum tal-enerġija meħtieġ biex tissaħħan tagħbija standardizzata f’kavità ta’ forn li jissaħħan bl-elettriku f’ċiklu wieħed fil-modalità bil-fann mixgħul għal kull kavità (l-enerġija finali tal-elettriku)
                     
                     
                        ECkavità tal-elettriku
                        
                     
                     
                        X,XX
                     
                     
                        kWh għal kull ċiklu
                     
                  
                        Il-konsum tal-enerġija meħtieġ biex tissaħħan tagħbija standardizzata f’kavità ta’ forn li jaħdem bil-gass f’ċiklu wieħed fil-modalità Konvenzjonali għal kull kavità (l-enerġija finali tal-gass)
                     
                     
                        ECkavità tal-gass
                        
                     
                     
                        X,XX
                        X,XX
                     
                     
                        MJ għal kull ċiklu
                        kWh għal kull ċiklu (1)
                        
                     
                  
                        Il-konsum tal-enerġija meħtieġ biex tissaħħan tagħbija standardizzata f’kavità ta’ forn li jaħdem bil-gass f’ċiklu wieħed fil-modalità bil-fann mixgħul għal kull kavità (l-enerġija finali tal-gass)
                     
                     
                        ECkavità tal-gass
                        
                     
                     
                        X,XX
                        X.XX
                     
                     
                        MJ għal kull ċiklu
                        kWh għal kull ċiklu
                     
                  
                        L-indiċi tal-effiċjenza enerġetika għal kull kavità
                     
                     
                        EEIkavità
                        
                     
                     
                        X.X
                     
                     
                         
                     
                  2.2.   Għall-ħobbs domestiċi
            
            2.2.1.   Il-ħobbs domestiċi tal-elettriku
            
            
               It-Tabella 5a
            
            
               Tagħrif dwar il-ħobbs domestiċi tal-elettriku
            
            
                         
                     
                     
                        Simbolu
                     
                     
                        Valur
                     
                     
                        Unità
                     
                  
                        Identifikazzjoni tal-mudell
                     
                     
                         
                     
                     
                         
                     
                     
                         
                     
                  
                        It-tip ta’ ħobb
                     
                     
                         
                     
                     
                         
                     
                     
                         
                     
                  
                        L-għadd ta’ żoni u/jew erjas tat-tisjir
                     
                     
                         
                     
                     
                        X
                     
                     
                         
                     
                  
                        It-teknoloġija tat-tisħin (żoni u erjas tat-tisjir li jaħdmu bl-induzzjoni, żoni tat-tisjir konvenzjonali, pjanċi tal-elettriku)
                     
                     
                         
                     
                     
                         
                     
                     
                         
                     
                  
                        Għaż-żoni jew l-erjas tat-tisjir f’għamla ta’ ċirku: id-dijametru tal-erja utli tal-wiċċ għal kull żona tat-tisjir li tissaħħan bl-elettriku, imqarreb għall-eqreb 5 millimetri
                     
                     
                        Ø
                     
                     
                        X,X
                     
                     
                        ċentimetri
                     
                  
                        Għaż-żoni jew l-erjas tat-tisjir li mhumiex f’għamla ta’ ċirku: it-tul u l-wisa’ tal-erja utli tal-wiċċ għal kull żona jew erja tat-tisjir li tissaħħan bl-elettriku, imqarrbin għall-eqreb 5 millimetri
                     
                     
                        L
                        W
                     
                     
                        X,X
                        X,X
                     
                     
                        ċentimetri
                     
                  
                        Il-konsum tal-enerġija għal kull żona jew erja tat-tisjir, ikkalkulat għal kull kilogramm
                     
                     
                        ECsajran bl-elettriku
                        
                     
                     
                        X,X
                     
                     
                        Wh għal kull kilogramm
                     
                  
                        Il-konsum tal-enerġija tal-ħobb, ikkalkulat għal kull kilogramm
                     
                     
                        ECħobb tal-elettriku
                        
                     
                     
                        X,X
                     
                     
                        Wh għal kull kilogramm
                     
                  2.2.2.   Il-ħobbs domestiċi tal-gass
            
            
               It-Tabella 5b
            
            
               Tagħrif dwar il-ħobbs domestiċi tal-gass
            
            
                         
                     
                     
                        Simbolu
                     
                     
                        Valur
                     
                     
                        Unità
                     
                  
                        Identifikazzjoni tal-mudell
                     
                     
                         
                     
                     
                         
                     
                     
                         
                     
                  
                        It-tip ta’ ħobb
                     
                     
                         
                     
                     
                         
                     
                     
                         
                     
                  
                        L-għadd ta’ berners tal-gass
                     
                     
                         
                     
                     
                        X
                     
                     
                         
                     
                  
                        L-effiċjenza enerġetika għal kull berner tal-gass
                     
                     
                        EEberner tal-gass
                        
                     
                     
                        X,X
                     
                     
                         
                     
                  
                        L-effiċjenza enerġetika tal-ħobb tal-gass
                     
                     
                        EEħobb tal-gass
                        
                     
                     
                        X,X
                     
                     
                         
                     
                  2.2.3.   Il-ħobbs domestiċi mħalltin tal-elettriku u tal-gass
            
            
               It-Tabella 5c
            
            
               Tagħrif dwar il-ħobbs domestiċi mħalltin
            
            
                         
                     
                     
                        Simbolu
                     
                     
                        Valur
                     
                     
                        Unità
                     
                  
                        Identifikazzjoni tal-mudell
                     
                     
                         
                     
                     
                         
                     
                     
                         
                     
                  
                        It-tip ta’ ħobb
                     
                     
                         
                     
                     
                         
                     
                     
                         
                     
                  
                        L-għadd ta’ żoni u/jew erjas tat-tisjir li jaħdmu bl-elettriku
                     
                     
                         
                     
                     
                        X
                     
                     
                         
                     
                  
                        It-teknoloġija tat-tisħin (żoni u erjas tat-tisjir li jaħdmu bl-induzzjoni, żoni tat-tisjir konvenzjonali, pjanċi tal-elettriku) għal kull żona u/jew erja tat-tisjir li taħdem bl-elettriku
                     
                     
                         
                     
                     
                         
                     
                     
                         
                     
                  
                        Għaż-żoni tat-tisjir f’għamla ta’ ċirku li jaħdmu bl-elettriku: id-dijametru tal-erja utli tal-wiċċ għal kull żona tat-tisjir li tissaħħan bl-elettriku, imqarreb għall-eqreb 5 millimetri
                     
                     
                        Ø
                     
                     
                        X,X
                     
                     
                        ċentimetri
                     
                  
                        Għaż-żoni jew l-erjas tat-tisjir li mhumiex f’għamla ta’ ċirku li jaħdmu bl-elettriku: it-tul u l-wisa’ tal-erja utli tal-wiċċ għal kull żona jew erja tat-tisjir li tissaħħan bl-elettriku, imqarrbin għall-eqreb 5 millimetri
                     
                     
                        L
                        W
                     
                     
                        X,X
                        X,X
                     
                     
                        ċentimetri
                     
                  
                        Il-konsum tal-enerġija għal kull żona jew erja tat-tisjir li taħdem bl-elettriku, ikkalkulat għal kull kilogramm
                     
                     
                        ECsajran bl-elettriku
                        
                     
                     
                        X
                     
                     
                        Wh għal kull kilogramm
                     
                  
                        L-għadd ta’ berners tal-gass
                     
                     
                         
                     
                     
                        X
                     
                     
                         
                     
                  
                        L-effiċjenza enerġetika għal kull berner tal-gass
                     
                     
                        EEberner tal-gass
                        
                     
                     
                        X,X
                     
                     
                         
                     
                  2.3.   Għall-estratturi tal-kukers domestiċi
            
            
               It-Tabella 6
            
            
               Tagħrif dwar l-estratturi tal-kukers domestiċi
            
            
                         
                     
                     
                        Simbolu
                     
                     
                        Valur
                     
                     
                        Unità
                     
                  
                        Identifikazzjoni tal-mudell
                     
                     
                         
                     
                     
                         
                     
                     
                         
                     
                  
                        Il-konsum annwali tal-enerġija
                     
                     
                        AECestrattur
                        
                     
                     
                        X,X
                     
                     
                        kWh fis-sena
                     
                  
                        Fattur ta’ żieda fil-ħin
                     
                     
                        f
                     
                     
                        X,X
                     
                     
                         
                     
                  
                        L-effiċjenza fluwidodinamika
                     
                     
                        FDEestrattur
                        
                     
                     
                        X,X
                     
                     
                         
                     
                  
                        L-indiċi tal-effiċjenza enerġetika
                     
                     
                        EEIestrattur
                        
                     
                     
                        X,X
                     
                     
                         
                     
                  
                        Ir-rata tal-fluss tal-arja mkejla fil-punt tal-effiċjenza massima
                     
                     
                        QBEP
                        
                     
                     
                        X,X
                     
                     
                        metri kubi fis-siegħa
                     
                  
                        Il-pressjoni tal-arja mkejla fil-punt tal-effiċjenza massima
                     
                     
                        PBEP
                        
                     
                     
                        X
                     
                     
                        Pa
                     
                  
                        Il-fluss massimu tal-arja
                     
                     
                        Qmax
                        
                     
                     
                        X,X
                     
                     
                        metri kubi fis-siegħa
                     
                  
                        Il-kontribut tal-enerġija elettrika mkejjel fil-punt tal-effiċjenza massima
                     
                     
                        WBEP
                        
                     
                     
                        X,X
                     
                     
                        W
                     
                  
                        Il-qawwa nominali tas-sistema tat-tidwil
                     
                     
                        WL
                        
                     
                     
                        X,X
                     
                     
                        W
                     
                  
                        Il-luminazzjoni medja tas-sistema tat-tidwil fuq il-wiċċ għat-tisjir
                     
                     
                        Emedja
                        
                     
                     
                        X
                     
                     
                        lux
                     
                  
                        Il-konsum tal-enerġija mkejjel fil-modalità Stennija
                     
                     
                        Ps
                        
                     
                     
                        X,XX
                     
                     
                        W
                     
                  
                        Il-konsum tal-enerġija mkejjel fil-modalità Mitfi
                     
                     
                        Po
                        
                     
                     
                        X,XX
                     
                     
                        W
                     
                  
                        Il-livell ta’ qawwa tal-ħoss
                     
                     
                        LWA
                        
                     
                     
                        X
                     
                     
                        dB
                     
                  
               (1)  1 kWh għal kull ċiklu = 3,6 MJ għal kull ċiklu.
         
      
      
         
            ANNESS II
            
               Il-kejl u l-kalkoli
            
            Għall-għanijiet tal-konformità u tal-verifika tal-konformità mar-rekwiżiti ta’ dan ir-Regolament, il-kejl u l-kalkoli għandhom isiru billi jintuża metodu li jkun affidabbli, preċiż u riproduċibbli, li jqis il-metodi tal-kejl u tal-kalkolu l-aktar avvanzati ġeneralment irrikonoxxuti, fosthom l-istandards armonizzati li n-numri ta’ referenza tagħhom ġew ippubblikati għal dan il-għan f’Il-Ġurnal Uffiċjali tal-Unjoni Ewropea. Dawn għandhom jissodisfaw id-definizzjonijiet, il-kundizzjonijiet, l-ekwazzjonijiet u l-parametri tekniċi stipulati f’dan l-Anness.
            1.   IL-FRAN DOMESTIĊI
            Il-konsum tal-enerġija ta’ kavità ta’ forn domestiku għandu jitkejjel għal ċiklu wieħed standardizzat, fil-modalità Konvenzjonali u fil-modalità Fann mixgħul, jekk din tkun disponibbli, billi tissaħħan tagħbija standardizzata mxarrba fl-ilma. Għandu jiġi vverifikat li t-temperatura ta’ ġol-kavità tal-forn tilħaq it-temperatura magħżula tat-termostat u/jew tal-iskrin tal-kontroll tal-forn waqt li jkun qed isir it-test. Fil-kalkoli li ġejjin għandu jintuża l-konsum tal-enerġija għal kull ċiklu li jikkorrispondi għall-modalità bl-aħjar prestazzjoni (il-modalità Konvenzjonali jew il-modalità Fann mixgħul).
            Għal kull kavità ta forn domestiku, l-indiċi tal-effiċjenza enerġetika (EEIkavità) għandu jiġi kkalkulat skont il-formoli li ġejjin:
            għall-fran domestiċi li jaħdmu bl-elettriku:
            
               
            
                (f’kWh);
            għall-fran domestiċi li jaħdmu bil-gass:
            
               
            
                (f’MJ)
            fejn:
            —   EEIkavità
               = l-indiċi tal-effiċjenza enerġetika għal kull kavità ta’ forn domestiku, imqarreb għal ċifra wara l-punt deċimali;
            —   SECkavità tal-elettriku
               = il-konsum standard tal-enerġija (tal-elettriku) meħtieġ biex tissaħħan tagħbija standardizzata f’kavità ta’ forn domestiku li jissaħħan bl-elettriku f’ċiklu wieħed, mogħti f’kWh u mqarreb għal żewġ ċifri wara l-punt deċimali;
            —   SECkavità tal-gass
               = il-konsum standard tal-enerġija meħtieġ biex tissaħħan tagħbija standardizzata f’kavità ta’ forn domestiku li jaħdem bil-gass f’ċiklu wieħed, mogħti f’MJ u mqarreb għal żewġ ċifri wara l-punt deċimali;
            —   V= il-volum tal-kavità tal-forn domestiku f’litri (L), imqarreb għall-eqreb numru sħiħ;
            —   ECkavità tal-elettriku
               = il-konsum tal-enerġija meħtieġ biex tissaħħan tagħbija standardizzata f’kavità ta’ forn domestiku li jissaħħan bl-elettriku f’ċiklu wieħed, mogħti f’kWh u mqarreb għal żewġ ċifri wara l-punt deċimali;
            —   ECkavità tal-gass
               = il-konsum tal-enerġija meħtieġ biex tissaħħan tagħbija standardizzata f’kavità ta’ forn domestiku li jaħdem bil-gass f’ċiklu wieħed, mogħti f’MJ u mqarreb għal żewġ ċifri wara l-punt deċimali.
            2.   IL-ĦOBBS DOMESTIĊI
            2.1.   Il-ħobbs domestiċi tal-elettriku
            
            Il-konsum tal-enerġija ta’ ħobb domestiku tal-elettriku (ECħobb tal-elettriku) jitkejjel f’Wh għal kull kilogramm ta’ ilma li jissaħħan b’mod normalizzat (f’Wh għal kull kilogramm), meta wieħed iqis ir-reċipjenti kollha għat-tisjir f’kundizzjonijiet tat-test standardizzati, u jitqarreb għal ċifra wara l-punt deċimali.
            2.2.   Il-ħobbs domestiċi tal-gass
            
            L-effiċjenza enerġetika tal-berners tal-gass f’ħobb domestiku hija kkalkulata kif ġej:
            
               
            fejn:
            —   EEberner tal-gass
               = l-effiċjenza enerġetika ta’ berner tal-gass, mogħtija f’perċentwali u mqarrba għal ċifra wara l-punt deċimali;
            —   Eberner tal-gass
               = il-kontenut tal-enerġija tal-ammont ta’ gass użat għat-tisħin preskritt, mogħti f’MJ u mqarreb għal ċifra wara l-punt deċimali;
            —   Eteoretika
               = l-ammont minimu teoretiku ta’ enerġija meħtieġa għat-tisħin preskritt korrispondenti, mogħti f’MJ u mqarreb għal ċifra wara l-punt deċimali.
            L-effiċjenza enerġetika tal-ħobb tal-gass (EEħobb tal-gass
               ) hija kkalkulata bħala l-valur medju tal-effiċjenza enerġetika tal-berners tal-gass differenti (EEberner tal-gass
               ) li jkun fih il-ħobb.
            2.3.   Il-ħobbs domestiċi mħalltin tal-elettriku u tal-gass
            
            Għall-finijiet tal-kejl, il-ħobbs domestiċi mħalltin tal-elettriku u tal-gass jitqiesu bħala żewġ apparati separati. Iż-żoni u l-erjas tat-tisjir f’ħobb domestiku mħallat li jaħdmu bl-elettriku għandhom ikunu konformi mad-dispożizzjonijiet mogħtija fit-taqsima 2.1 ta’ qabel, filwaqt li ż-żoni tat-tisjir imsaħħnin bl-użu ta’ berners tal-gass għandhom ikunu konformi mad-dispożizzjonijiet mogħtija fit-taqsima 2.2 ta’ qabel.
            3.   L-ESTRATTURI TAL-KUKERS DOMESTIĊI
            3.1.   Kalkolu tal-indiċi tal-effiċjenza enerġetika (EEIestrattur)
            
            L-indiċi tal-effiċjenza enerġetika (EEIestrattur
               ) huwa kkalkulat kif ġej:
            
               
            u jitqarreb għal ċifra wara l-punt deċimali;
            fejn:
            —   SAECestrattur
               = il-konsum annwali standard tal-enerġija tal-estrattur tal-kukers domestiku, mogħti f’kWh fis-sena u mqarreb għal ċifra wara l-punt deċimali;
            —   AECestrattur
               = il-konsum annwali tal-enerġija tal-estrattur tal-kukers domestiku, mogħti f’kWh fis-sena u mqarreb għal ċifra wara l-punt deċimali.
            Il-konsum annwali standard tal-enerġija (SAECestrattur
               ) ta’ estrattur tal-kukers domestiku għandu jiġi kkalkulat kif ġej:
            
               
            fejn:
            
                        —
                     
                     
                        
                           WBEP
                            huwa l-kontribut tal-enerġija elettrika tal-estrattur tal-kukers domestiku fil-punt tal-effiċjenza massima, mogħti f’Watts u mqarreb għal ċifra wara l-punt deċimali;
                     
                  
                        —
                     
                     
                        
                           WL
                            huwa l-kontribut nominali tal-enerġija elettrika tas-sistema tat-tidwil tal-estrattur tal-kukers domestiku fuq il-wiċċ għat-tisjir, mogħti f’Watts u mqarreb għal ċifra wara l-punt deċimali.
                     
                  Il-konsum annwali tal-enerġija (AECestrattur
               ) ta’ estrattur tal-kukers domestiku huwa kkalkulat kif ġej:
            
                        (i)
                     
                     
                        għall-estratturi tal-kukers domestiċi li huma kompletament awtomatiċi:
                        
                  
                        (ii)
                     
                     
                        għall-estratturi tal-kukers domestiċi l-oħrajn kollha:
                        fejn:
                        
                                    —
                                 
                                 
                                    
                                       tL
                                        huwa l-ħin medju tat-tidwil ta’ kuljum, mogħti f’minuti (tL = 120);
                                 
                              
                                    —
                                 
                                 
                                    
                                       tH
                                        huwa l-ħin medju tal-użu ta’ kuljum tal-estratturi tal-kukers domestiċi, mogħti f’minuti (tH = 60);
                                 
                              
                                    —
                                 
                                 
                                    
                                       Po
                                        huwa l-kontribut tal-enerġija elettrika tal-estrattur tal-kukers domestiku fil-modalità Mitfi, mogħti f’Watts u mqarreb għal żewġ ċifri wara l-punt deċimali;
                                 
                              
                                    —
                                 
                                 
                                    
                                       Ps
                                        huwa l-kontribut tal-enerġija elettrika tal-estrattur tal-kukers domestiku fil-modalità Stennija, mogħti f’Watts u mqarreb għal żewġ ċifri wara l-punt deċimali;
                                 
                              
                                    —
                                 
                                 
                                    
                                       f huwa l-fattur ta’ żieda fil-ħin, ikkalkulat kif ġej u mqarreb għal ċifra wara l-punt deċimali:
                                    
                                       
                                 
                              
                  3.2.   Kalkolu tal-effiċjenza fluwidodinamika (FDEestrattur)
            
            L-effiċjenza fluwidodinamika (FDEestrattur
               ) fil-punt tal-effiċjenza massima hija kkalkulata permezz tal-formola li ġejja u hija mqarrba għal ċifra wara l-punt deċimali:
            
               
            fejn:
            
                        —
                     
                     
                        
                           QBEP
                            hija r-rata tal-fluss tal-estrattur tal-kukers domestiku fil-punt tal-effiċjenza massima, mogħtija f’metri kubi fis-siegħa u mqarrba għal ċifra wara l-punt deċimali;
                     
                  
                        —
                     
                     
                        
                           PBEP
                            hija d-differenza fil-pressjoni statika tal-estrattur tal-kukers domestiku fil-punt tal-effiċjenza massima, mogħtija f’Pa u mqarrba għall-eqreb numru sħiħ;
                     
                  
                        —
                     
                     
                        
                           WBEP
                            huwa l-kontribut tal-enerġija elettrika tal-estrattur tal-kukers domestiku fil-punt tal-effiċjenza massima, mogħti f’Watts u mqarreb għal ċifra wara l-punt deċimali.
                     
                  3.3.   Kalkolu tal-limitu fuq l-arja tal-egżost
            
            
                     
                        3.3.1.
                     
                     
                        L-estratturi tal-kukers domestiċi li jkollhom fluss massimu tal-arja ta’ iktar minn 650 metru kubu fis-siegħa fi kwalunkwe waħda mill-konfigurazzjonijiet disponibbli għandhom jerġgħu jmorru lura b’mod awtomatiku għal fluss tal-arja ta’ 650 metru kubu fis-siegħa jew ta’ inqas minn hekk wara ċertu ammont ta’ ħin, tlimitu
                           . Dan huwa l-ammont ta’ ħin li estrattur tal-kukers domestiku li jkun qed jaħdem bi fluss tal-arja ta’ iktar minn 650 metru kubu fis-siegħa jieħu biex jiġbed volum tal-arja ta’ 100 metru kubu qabel ma jmur lura b’mod awtomatiku għal fluss tal-arja ta’ 650 metru kubu fis-siegħa jew inqas. Dan jiġi kkalkulat kif ġej u jingħata f’minuti u mqarreb għall-eqreb numru sħiħ:
                        
                            (1)
                        
                        fejn:
                        
                                    —
                                 
                                 
                                    Qmax huwa l-fluss massimu tal-arja tal-estrattur tal-kukers domestiku, inkluża l-modalità intensiva/ta’ qawwa addizzjonali, jekk din tkun disponibbli, mogħti f’metri kubi fis-siegħa u mqarreb għal ċifra wara l-punt deċimali.
                                 
                              Is-sempliċi preżenza ta’ swiċċ jew konfigurazzjoni manwali li biha l-fluss tal-arja tal-apparat jitnaqqas għal 650 metru kubu fis-siegħa jew għal valur inqas minnu ma titqiesx li tissodisfa dan ir-rekwiżit.
                     
                  
                     
                        3.3.2.
                     
                     
                        Għall-estratturi tal-kukers domestiċi li jkun fihom il-modalità ta’ funzjonament awtomatiku matul il-perjodu tat-tisjir:
                        
                                    —
                                 
                                 
                                    il-modalità ta’ funzjonament awtomatiku għandha tkun tista’ tiġi attivata biss billi l-utent iqabbadha b’mod manwali jew minn fuq l-estrattur jew minn xi mkien ieħor;
                                 
                              
                                    —
                                 
                                 
                                    il-modalità ta’ funzjonament awtomatiku għandha tmur lura għall-kontroll manwali wara mhux aktar minn għaxar minuti minn x’ħin il-mutur jintefa permezz tal-funzjoni awtomatika.
                                 
                              
                  3.4.   Il-luminazzjoni tas-sistema tat-tidwil (Emedja)
            
            Il-luminazzjoni medja tas-sistema tat-tidwil fuq il-wiċċ għat-tisjir (Emedja
               ) titkejjel f’kundizzjonijiet standard f’lux u titqarreb għall-eqreb numru sħiħ.
            3.5.   L-istorbju
            
            Il-livell ta’ storbju (f’dB) jitkejjel bħala l-emissjonijiet akustiċi tal-qawwa tal-ħoss fl-arja, ippeżati għall-frekwenza A (valur medju ppeżat - LWA), ta’ estrattur tal-kukers domestiku meta jkun qed jitħaddem bl-ogħla konfigurazzjoni tiegħu għall-użu normali, mingħajr l-użu tal-modalità intensiva jew ta’ qawwa addizzjonali, imqarrbin għall-eqreb numru sħiħ.
            
               (1)  Ara l-formola  li tista’ tiġi ssimplifikata għall-formola li ġejja:
            fejn:
            
                        —
                     
                     
                        Vmax huwa l-volum massimu tal-arja li jrid tinġibed, li huwa stabbilit bħala 100 metru kubu.
                     
                  
                        —
                     
                     
                        Qmax huwa l-fluss massimu tal-arja tal-estrattur tal-kukers, inkluża l-modalità intensiva/ta’ qawwa addizzjonali, jekk din tkun disponibbli.
                     
                  
                        —
                     
                     
                        
                           t huwa l-ħin, mogħti f’minuti u mqarreb għall-eqreb numru sħiħ.
                     
                  
                        —
                     
                     
                        
                           dt huwa l-ħin totali meħud sa ma jintlaħaq il-volum tal-arja ta’ 100 metru kubu.
                     
                  
                        —
                     
                     
                        
                           tlimitu
                            huwa l-ammont ta’ ħin meħtieġ biex jinġibed volum tal-arja ta’ 100 metru kubu, mogħti f’minuti u mqarreb għall-eqreb numru sħiħ.
                     
                  
      
      
         
            ANNESS III
            
               Proċedura biex l-awtoritajiet tas-sorveljanza tas-suq jiċċekkjaw il-konformità tal-prodotti
            
            Għall-għanijiet tal-valutazzjoni tal-konformità tal-prodotti msemmija fl-Artikolu 3(2) tad-Direttiva 2009/125/KE mar-rekwiżiti stabbiliti f’dan ir-Regolament, l-awtoritajiet tal-Istati Membri għandhom japplikaw il-proċedura li ġejja:
            
                        1.
                     
                     
                        L-awtoritajiet tal-Istati Membri għandhom jittestjaw apparat wieħed għal kull mudell.
                     
                  
                        2.
                     
                     
                        Il-mudell għandu jitqies li jkun konformi mar-rekwiżiti applikabbli:
                        
                                    (a)
                                 
                                 
                                    jekk il-valuri mogħtija fit-tagħrif dwar il-prodotti li għandu jingħata skont dan ir-Regolament ma jkunux aktar favorevoli għall-manifattur mill-valuri mogħtija fid-dokumentazzjoni teknika, inklużi fir-rapporti tat-testijiet, u
                                 
                              
                                    (b)
                                 
                                 
                                    jekk it-testijiet tal-parametri rilevanti tal-mudell juru, filwaqt li jiġu applikati t-tolleranzi mniżżlin fit-Tabella 7, li hemm konformità fir-rigward ta’ dawk il-parametri kollha.
                                 
                              
                  
                        3.
                     
                     
                        Jekk ma jinkisibx ir-riżultat imsemmi fil-punt 2(a), il-mudell u l-mudelli ekwivalenti kollha għandhom jitqiesu li mhumiex konformi ma’ dan ir-Regolament.
                     
                  
                        4.
                     
                     
                        Jekk ma jinkisibx ir-riżultat imsemmi fil-punt 2(b), l-awtoritajiet tal-Istati Membri għandhom jagħżlu tliet apparati oħra tal-istess mudell biex dawn jiġu ttestjati. Bħala alternattiva, it-tliet apparati l-oħra li jintgħażlu jistgħu jkunu ta’ mudell wieħed jew aktar li jkunu tniżżlu fid-dokumentazzjoni teknika tal-fornitur bħala prodotti ekwivalenti.
                     
                  
                        5.
                     
                     
                        Il-mudell għandu jitqies li jkun konformi mar-rekwiżiti applikabbli jekk it-testijiet tal-parametri rilevanti tal-mudell imniżżlin fit-Tabella 7 juru li hemm konformità fir-rigward ta’ dawk il-parametri kollha.
                     
                  
                        6.
                     
                     
                        Jekk ma jinkisibx ir-riżultat imsemmi fil-punt 5, il-mudell u l-mudelli ekwivalenti kollha għandhom jitqiesu li mhumiex konformi ma’ dan ir-Regolament. L-awtoritajiet tal-Istati Membri għandhom jipprovdu t-tagħrif dwar ir-riżultati tat-testijiet u t-tagħrif rilevanti l-ieħor lill-awtoritajiet tal-Istati Membri l-oħra u lill-Kummissjoni fi żmien xahar minn meta tittieħed id-deċiżjoni dwar il-fatt li l-mudell ma jkunx konformi.
                     
                  L-awtoritajiet tal-Istati Membri għandhom jużaw il-metodi tal-kejl u tal-kalkolu mogħtija fl-Anness II.
            It-tolleranzi stabbiliti f’dan l-Anness, li jirrappreżentaw id-differenzi permessi fir-riżultati tal-kejl miksubin mit-testijiet tal-verifika, għandhom japplikaw biss għall-verifika tal-parametri mkejla mill-awtoritajiet tal-Istati Membri u m’għandhomx jintużaw mill-manifattur huwa u jistabbilixxi l-valuri mogħtija fid-dokumentazzjoni teknika jew huwa u jinterpreta dawn il-valuri sabiex il-prodott jikseb livell ogħla fl-iskala tal-effiċjenza enerġetika għal fuq it-tikketta jew sabiex huwa jkun jista’ jgħid, bi kwalunkwe mod, li l-prodott għandu prestazzjoni aħjar.
            
               It-Tabella 7
            
            
               Tolleranzi tal-verifika
            
            
                        Parametri mkejla
                     
                     
                        Tolleranzi tal-verifika
                     
                  
                        Il-massa tal-forn domestiku (M)
                     
                     
                        Il-valur stabbilit m’għandux jaqbeż il-valur ta’ M iddikjarat b’iktar minn 5 %.
                     
                  
                        Il-volum tal-kavità tal-forn domestiku (V)
                     
                     
                        Il-valur stabbilit m’għandux ikun iktar minn 5 % inqas mill-valur ta’ V iddikjarat.
                     
                  
                        ECkavità tal-elettriku, ECkavità tal-gass
                        
                     
                     
                        Il-valur stabbilit m’għandux jaqbeż il-valur ta’ ECkavità tal-elettriku, ECkavità tal-gass iddikjarat b’iktar minn 5 %.
                     
                  
                        ECħobb tal-elettriku
                        
                     
                     
                        Il-valur stabbilit m’għandux jaqbeż il-valur ta’ ECħobb tal-elettriku ddikjarat b’iktar minn 5 %.
                     
                  
                        EEħobb tal-gass
                        
                     
                     
                        Il-valur stabbilit m’għandux ikun iktar minn 5 % inqas mill-valur ta’ EEħobb tal-gass iddikjarat.
                     
                  
                        WBEP, WL
                        
                     
                     
                        Il-valur stabbilit m’għandux jaqbeż il-valur ta’ WBEP, WL iddikjarat b’iktar minn 5 %.
                     
                  
                        QBEP, PBEP
                        
                     
                     
                        Il-valur stabbilit m’għandux ikun iktar minn 5 % inqas mill-valur ta’ QBEP, PBEP iddikjarat.
                     
                  
                        Qmax
                        
                     
                     
                        Il-valur stabbilit m’għandux jaqbeż il-valur ta’ Qmax iddikjarat b’iktar minn 8 %.
                     
                  
                        Emedja
                        
                     
                     
                        Il-valur stabbilit m’għandux ikun iktar minn 5 % inqas mill-valur ta’ Emedja ddikjarat.
                     
                  
                        Il-livell ta’ qawwa tal-ħoss, LWA
                        
                     
                     
                        Il-valur stabbilit m’għandux jaqbeż il-valur iddikjarat.
                     
                  
                        Po, Ps
                        
                     
                     
                        Il-valur stabbilit għall-konsum tal-enerġija, Po u Ps, m’għandux jaqbeż il-valur iddikjarat b’iktar minn 10 %. Meta l-valur stabbilit għall-konsum tal-enerġija, Po u Ps, ikun ta’ 1,00 W jew inqas, dan m’għandux jaqbeż il-valur iddikjarat b’iktar minn 0,10 W.
                     
                  
      
      
         
            ANNESS IV
            
               Il-valuri indikattivi ta’ referenza
            
            Fil-perjodu li fih daħal fis-seħħ dan ir-Regolament, il-fran domestiċi, il-ħobbs domestiċi u l-estratturi tal-kukers domestiċi disponibbli fis-suq li kellhom l-aqwa prestazzjoni f’dak li għandu x’jaqsam mal-prestazzjoni tal-enerġija tagħhom ġew identifikati kif ġej:
            
                        Il-fran domestiċi
                     
                     
                        tal-elettriku
                     
                     
                        EEIkavità = 70,7
                     
                  
                        tal-gass
                     
                     
                        EEIkavità = 75,4
                     
                  
                        Il-ħobbs domestiċi
                     
                     
                        tal-elettriku
                     
                     
                        ECsajran bl-elettriku = 169,3
                     
                  
                        tal-gass
                     
                     
                        EEberner tal-gass = 63,5 %
                     
                  
                        L-estratturi tal-kukers domestiċi
                     
                     
                        Il-fluss tal-arja
                     
                     
                        FDEestrattur = 22
                     
                  
                        L-istorbju
                     
                     
                        51 dB f’550 metru kubu fis-siegħa; 57 dB f’750 metru kubu fis-siegħa